Време ли е за кариерна трансформация? | For Job Hunters
От нас се очаква да изберем кариерния си път в тийнейджърските си години, когато все още не познаваме добре нито себе си, нито света около нас. Затова не е чудно, че някои от нас избират грешната професия. Когато обаче установим, че сме сбъркали, не предприемаме нищо. А би трябвало. Ако имаш значителен опит, умения, талант и ясни кариерни цели, и си неудовлетворен от работата си, то това, което следва да обмислиш е кариерна трансформация.
В тази статия ще ти кажем повече за това какво представлява тя, и как и кога да я направиш.
Видове кариерна трансформация
Нова позиция в различна индустрия
Тотална кариерна промяна
Кога да направиш промяната?
Как да направиш кариерна трансформация?
1. Избери новата си кариера
2. Преоткрий досегашния си трудов опит
3. Завърши подходящите курсове
4. Бъди готов да започнеш отначало
Тест „Да напуснеш ли работата си?“
Тест „Коя професия е подходяща за теб?“
Много от завършилите средно или висше образование започват първата работа, която намерят. Така попадат в капана на ежедневието и финансовата сигурност, и спират да преследват професионална удолетвореност.
Първоначално избраната от теб професия не винаги е тази, която отговаря най-добре на твоите желания и умения.
Кариерната трансформация ти дава шанс да осъществиш амбициите си - цели, които си спрял да преследваш, поради стечение на обстоятелствата или поради липса на възможност.
Тя ти помага да обединиш твоите силни страни, базовите ти ценности, професионалния ти опит и кариерните ти цели. И в резултат те прави по-удовлетворен и щастлив човек.
Има няколко начина за осъществяване на кариерна трансформация - започване на различна работа, използвайки наличните ти вече умения, и коренна промяна на професията ти.
Нова и малко по-различна от досегашната ти работа, на която да използваш настоящите си професионални умения, може да е най-добрият избор за теб.
Един журналист може спокойно да продължи кариерното си развитие в сферата на връзките с обществеността. Така ще използва силните си страни и настоящите си умения - просто сцената ще е друга.
Много хора искат да променят изцяло своя професионален живот поради различни причини. Възможно е това да ти е нужно и на теб.
За да бъде успешен този преход, трябва да установиш точно какво в момента не ти харесва и какво ще те направи щастлив в бъдеще. А след това да си набавиш липсващите ти знания и умения.
Като се вземат предвид предимствата на една кариерна трансформация – удовлетворение от работата ти и реализиране на потенциала ти, тя изглежда като правилното решение.
Може би обаче си мислиш: Вече е прекалено късно за правене на промени. Ако е така, не си прав.
Идеята, че в момента, в който стигнеш определена възраст, вече не можеш да промениш нищо, е странна и невярна. Тя се корени в широко разпространеното убеждение, че със сигурност трябва да знаеш какво искаш да правиш до края на живота си още преди завършване на средното ти образование, както и че ако направиш неправилен избор на 16-17 години, то след това просто трябва да търпиш последствията.
Някои хора дори наричат това примирение „порастване“ и „отговорно поведение на възрастен“. Те обаче не са прави.
Ако искаш да предприемеш кариерна трансформация и подходиш към нея отговорно, можеш да я направиш по всяко време, когато решиш. Животът си е твой и както всичко около нас постоянно се променя, така и ти си свободен да се променяш.
Кариерна промяна на 30
Да кажем, че в момента си на 30 и ще се пенсионираш на 65. Остават ти още 35 години кариерно развитие - повече време, отколкото си прекарал на тази планета до момента. Освен това на 30 имаш перфектната за работодателите комбинация от опит, умения, трудова дисциплина и младост.
Кариерна промяна на 40
Един от предразсъдъците при кариерна трансформация този етап от живота ти е, че работодателите ще те смятат за по-малко продуктивен от по-младите кандидати. Това не е вярно! Прочети повече за това в тази наша статия.
Едно от често срещаните предизвикателства при кариерна трансформация, е че работодателите изискват притежаване на опит, който кандидата обикновено не притежава.
Какво да направиш, ако за започване на позицията, която искаш, се изисква опит, който все още нямаш?
Christine Chun е започнала мечтаната си работа в сферата на уеб дизайна без изискваното за позицията образование или подобен опит (тя е завършила „Химия“ и е работила във фирма за козметика).
Christine е документирала целия процес по нейната кариерна трансформация в тази статия.
Важният извод от тази мотивираща история е, че опитът не е всичко.
Има неща, които можеш да направиш, за да се продадеш на работодателите, дори и да не изглежда да си точно човекът, който търсят.
Ето и как да направиш твоята кариерна трансформация стъпка по стъпка:
Първата ти задача е да решиш с какво искаш да се занимаваш.
За да направиш това, анализирай всичките си досегашни работни места и състави списък на нещата, които можеш да правиш добре, както и тези, които наистина ти харесва да правиш.
След това помисли къде би могъл да правиш точно това и се насочи към тази сфера. Разгледай няколко обяви за работа и избери подходящите за теб позиции.
Независимо какво си правил до момента, ти си натрупал набор от меки умения, които могат да се приложат в новата ти кариера, като например:
или гъвкавост
Притежаваш и редица твърди умения - неща, които си се научил да правиш по време на работата си, като например:
ползване на чужд език
или умения за дигитален маркетинг
Целта ти при кандидатстването ти е да използваш тези твои умения, които биха били полезни на работодателите от новата ти професионална сфера.
Ако искаш да се насочиш към сферата на консултирането, а досега си работил в сферата на продажбите, изтъкни уменията си за преговаряне и комуникиране с клиенти. Те са приложими и на двете позиции.
Разгледай обявите за работа за позициите, към които си се насочил.
Какви изисквания са изброени в тях? Притежаваш ли всички умения?
Ако не, отдели време за придобиването им.
Онлайн курсовете са чудесен начин да за това. Така не само ще повишиш квалификацията си, но и ще демонстрираш на работодателите, че си готов непрестанно да усвояваш нови неща.
И накрая, бъди готов за промяната.
При кариерна трансформация, започването на нова работа без подходящия опит обикновено означава крачка назад. Възможно е да започнеш на по-ниска позиция и най-вероятно ще работиш за по-ниска от досегашната за заплата.
Но отстъпването назад понякога е най-добрият начин да продължиш напред.
Да, ще трябва отново да се доказваш, може би дори в неща, които в началото ще ти изглеждат основни или тривиални. Въпреки това, напредването в новата ти кариера може да дойде по-бързо или по-лесно, ако работата наистина ти харесва.
Успехите и трудностите са често срещани на всяко работно място. Има дни, в които си стресиран или незаинтересован, както и такива, в които всичко е наред. Но когато трудностите започнат значително да превъзхождат добрите моменти, е време за самоанализ и вземане на решения.
Време ли е за нещо ново?
Този тест ще ти помогне да си отговориш въпроса „Да напусна ли работата си?“.
Ако не можеш да решиш към коя професия да се насочиш, въпреки че силно желаеш кариерна трансформация, използвай долния тест.
Този тест ще ти помогне да откриеш професиите, които най-добре пасват на твоите желания, знания и умения.
Нормално е да не знаем какво искаме да правим с живота си и да се съмняваме в избора си – било то на 18 или на 38. Но когато го установим, независимо от възрастта ни, следва да предприемем нещо. И няма по-добър момент за кариерна трансформация от периода на криза, в който се намираме
Обмисли сериозно целите и амбициите си. След това прецени какво наистина искаш и с какво би ти харесвало да се занимаваш. И не се страхувай да направиш крачка назад. Тя може да се окаже най-доброто нещо за теб.
Определяне на кариерна цел
Стъпки за постигане на твоите кариерни цели
Съвети към недоволния работещ
 09/05/2020